Jani Hakanpää

Jani Miikka Henrik Hakanpää (sündinud 31. märtsil 1992 Kirkkonummis) on Soome jäähokimängija, kes mängib kaitsjana NHL-i klubis Dallas Stars.

Ta alustas klubikarjääri Soome klubis Espoo Blues, debüteerides Soome kõrgliigas hooajal 2011/12.

2010. aastal valis St. Louis Blues ta NHL-i draftis 104. valikuna. 2012. aasta mais sõlmis ta Bluesiga kolmeaastase lepingu. Aastatel 2012–2015 mängis ta kolme hooaja jooksul Bluesi tütarklubides Peoria Rivermen ja Chicago Wolves American Hockey League'is (AHL), kuid NHL-is jäi tal Bluesi meeskonnas debüüt tegemata.

2015. aasta juulis naasis Hakanpää Soome kõrgliigasse, sõlmides lepingu Oulun Kärpätega. 2018. aastal tuli ta klubiga Soome meistriks.

2019. aasta juulis sõlmis ta üheaastase lepingu NHL-i klubiga Anaheim Ducks. Hooajal 2019/20 sai ta enam mänguaega AHL-is Ducksi tütarklubis San Diego Gulls. NHL-is jäi hooajal 2019/20 tema arvele viis mängu, mille jooksul lõi ta ühe värava. 2021. aasta aprillis kaubeldi Haydn Fleury vastu Ducksist Carolina Hurricanesi"Canes Acquire Hakanpaa From Ducks". nhl.com. 12.4.2021. Vaadatud 11.5.2022, kus ta mängis kuni hooaja lõpuni.

2021. aasta juulis sõlmis ta kolmeaastase lepingu Dallas Starsiga."Stars sign F Raffl, D Hakanpaa to contracts". tsn.ca. 29.7.2021. Vaadatud 11.5.2022

2010. aastal võitis ta Soome kuni 18-aastaste koondisega omavanuste maailmameistrivõistlustel pronksmedali. 2019. aastal tuli ta Soome jäähokikoondisega maailmameistriks.

 Viited 

 Välislingid 
 Jani Hakanpää NHL.com lehel
 Jani Hakanpää hockeydb.com lehel

Kategooria:Soome jäähokimängijad
Kategooria:Anaheim Ducksi mängijad
Kategooria:Carolina Hurricanesi mängijad
Kategooria:Dallas Starsi mängijad
Kategooria:Sündinud 1992